Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a védelmi feladatot elláthassa. Az alapjogi tulajdonvédelem kiterjed a vagyoni jogokra, illetve közjogi alapú jogosítványokra is, például a társadalombiztosítási igényekre. Ezt a 64/1993. (XII. 22.) AB határozat mondja ki. Az özvegy a
Paragraph Index: 1157

a védelmi feladatot elláthassa. Az alapjogi tulajdonvédelem kiterjed a vagyoni jogokra, illetve közjogi alapú jogosítványokra is, például a társadalombiztosítási igényekre. Ezt a 64/1993. (XII. 22.) AB határozat mondja ki. Az özvegy a társadalombiztosítási igény tekintetében tehát a jogszerző biztosítottal azonos jogállású bizonyos feltételek között. Ezek megállapítása a jogalkotó feladata. Az emberek túlnyomó többsége nem nyugdíjas, hanem munkája bizonyos mértékű eredményét a társadalombiztosításba ruházza be, ennek a szolgáltatásai látják el a szűken értelmezett polgári jogi vagyonbiztonságot garantáló feladatot. Bizonyos idő elteltével a járulékalap már annyira csökken, hogy az egyébként már közszerzeményben régóta nem élő házastársak túlélő tagjának hozzátartozói ellátására szolgáló fedezet teljesen megszűnik. Végül is az özvegyi nyugdíj nem szociális ellátás, nem függetleníthető teljességgel a fedezetként szolgáló járulékalaptól. A fentiekben kifejtettek értelmében az állampolgári jogok országgyűlési biztosának általános helyettese megállapította, hogy a Fővárosi és Pest Megyei Nyugdíjbiztosító Igazgatóság a döntése során az Alkotmány 70/E. §-ában deklarált szociális biztonsághoz való joggal összefüggésben nem okozott visszásságot. OBH 3774/1999. Az Alkotmány 70/E. §-ában deklarált szociális biztonsághoz való joggal és az Alkotmány 70/D. §-ában megfogalmazott legmagasabb szintű testi és lelki egészséghez való joggal összefüggésben visszásságot okoz, ha a bentlakásos otthonban a jogszabályi előírások ellenére nem alakítják ki az elkülönítőt. Teljes szöveg: 3.13. alfejezetben. OBH 3878/1999. Az Alkotmány 70/E. § (1) bekezdésében deklarált szociális biztonsághoz való jog elvével kapcsolatosan nem okoz visszásságot a nyugdíjbiztosító, ha a panaszos özvegyi nyugdíj iránti megalapozatlan igényét elutasította. A beadványt tevő azzal a panasszal fordult az Országgyűlési Biztosok Hivatalához, hogy az 1999. március 9-én elhunyt házastársa jogán özvegyi nyugdíj megállapítása iránt benyújtott igényét a Somogy Megyei Nyugdíjfolyósító 2000/88/II. szám Igazgatóság (a továbbiakban: nyugdíjbiztosító) elutasította. Az elutasítást a társadalombiztosítási nyugellátásról szóló

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes